als_Latn dik_Latn sag_Latn
Hysaj e mohon kalimin te kjo skuadër
Elseid Hysaj ka dalë në një konferencë shtypi nga Turqia, ku kombëtarja kuqezi ka nisur një grumbullim 5-ditor, në prag të ndeshjes eliminatore me Izraelin.
Mbrojtësi i Napolit ka nënvizuar mes të tjerash në fjalën e tij: “Është një moment i keq, por këto gjëra mund të ndodhin në futboll. Pra, duhet t’i pranojmë. Tani ka kaluar ajo miqësore. Besoj se nuk është vetëm ndeshja me Luksemburgun, që do të na bëjë të biem poshtë”.
“I kemi humbur edhe ndeshjet e tjera përpara dhe nuk kemi folur kështu. E vërteta është se kjo ndeshje na ka vrarë më shumë. Tani duhet të bashkohemi si një grup fantastik dhe t’i tregojmë vlerat ndaj Izraelit. Jemi të gjithë të bashkuar, nuk ka asnjë problem mes grupit”, ka thënë Hysaj.
Më tutje Hysaj ka thënë se gabimet nga miqësorja me Luksemburgun duhet t’i eliminojmë në ndeshjen ndaj Izraelit, pasi pavarësisht lojës së mirë ajo nuk vlen nëse nuk merr pikë.
“Edhe me Italinë e Spanjën kemi luajtur mirë dhe kemi treguar vlerat tona. Por, këto të dyja janë skuadra të forta dhe nuk flet asnjë. Ta analizojmë humbjen në miqësore, të nxjerrim gabimet dhe t’i eliminojmë në ndeshjen me Izraelin. Kur nuk merr pikë nuk vlen edhe loja e mirë. Duhet të krijojmë një lojë tonën, një taktikë tonën. Trajneri e ka bërë punën e tij, por edhe ne e kemi bërë punën tonë”.
“Tashmë të gjithë bashkë duhet t’i tregojmë botës se kush jemi, të fitojmë. Të gjithë kemi ambicie, pas Evropianit të gjithë do të dëshironim të shkonim në Rusi. Duhet të mendojmë për të ardhmen për një tjetër kualifikim. Fundi i ciklit në kombëtare? Kjo është fjalë shumë e madhe, sepse fundi i një cikli do të thotë fundi i një skuadre. Ne jemi ende këtu, kemi shumë lojtarë të rinj”, shkruan Telesport.
Hysaj ka folur edhe për një ikje të mundshme të De Biasit nga Shqipëria, ai ka mohuar këto zëra së bashku me një lëvizje të tij të mundshme tek Barcelona.
“Besoj që cikli nuk ka mbaruar, por sapo ka nisur. Mediat italiane thonë se De Biazi ikën pas Izraelit? Nuk i lexoj këto lajme. Në Itali flitet shumë për këdo, për futbollistët. Për mua thanë që do të ikja te Barcelona, por nuk është e vërtetë. Nëse do të largohej trajneri do të na e thoshte, por ai nuk na ka thënë gjë dhe nuk besoj se është e vërtetë. Për mua kundër Izraelit është finalja e vitit. Sepse pas fundit të kampionatit, mbyllet edhe sezoni”.
als_Latn als_Latn als_Latn als_Latn als_Latn als_Latn als_Latn als_Latn als_Latn